Tehnička škola Mladenovac

SEMINARSKI RAD

Primena mobilne telefonije u elektronskom poslovanju

Mateja Dimić i Vukašin Bujagić

IV/6

**SADRŽAJ:**

1. **Uvod u mobilno poslovanje**
   1. *Šta je mobilno poslovanje ?*
   2. *Mobilno poslovanje: realnost, vizija i strategija*
   3. *Prednost mobilnog poslovanja*
2. **Mobilna trgovina**
   1. *Ciljevi mobilne trgovine*

*2.2. Generatori mobilne trgovine*

1. **Vrste mobilnog poslovanja**
   1. *SMS poslovanje*
   2. *WAP poslovanje*
   3. *Mobilno plaćanje*
   4. *Bluetooth rešenja*
2. **Zaključak**
3. **UVOD U MOBILNO POSLOVANJE**
   1. **Šta je mobilno poslovanje ?**

**Mobilno poslovanje** je pojam u elektronskom poslovanju, prilagođeno za pružanje usluga, trgovine i vršenje plaćanja, sa ciljem za što bolje poslovne efikasnosti. Pod poslovnom efikasnošću ubrajamo: niže troškove poslovanja i bolju konkurentsku poziciju na tržištu. Jedan od načina ostvarivanja te efikasnosti je korišćenje mobilnog poslovanja. Mobilno poslovanje se vrši bežičnim putem u bežičnom okruženju. Razvitkom 5G tehnologije omogućena je bolja propusnost raspoloživih podataka i novi spektar usluga koje su raslojene na tri pravca, to su: usluge mreže (network services), koje obuhvataju usluge telefonije kroz održavanje mreže; dodatne usluge vezano za mrežu, kao što su SMS, MMS poruke, glasovna pošta,audio-video konferencije i sl; usluge vezane za učešće treće strane, npr. proces vršenja mobilnih finansija uz učešće preduzeća i banaka.

* 1. **Mobilno poslovanje: Realnost, vizija i strategija**

-Realnost:

U današnjem vremenu komunikacija izmedju dobavljača i kupca i ostalih ubrzana je do te mere da je komunikacija moguća u realnom vremenu. Kompanije koje nisu implementirale svoj način poslovanja u mobilnu trgovinu su u velikom zaostatku u odnosu na ostalu konkurenciju

-Vizija:

Pošto smo postigli željenu brzinu komunikacije sa udaljenih mesta, putem mobilnih uredjaja, sledeći korak nam je jedino izbacivanje ili smanjivanje potrebe za čovekovom interakcijom radi povećavanja efikasnosti poslovanja.

-Strategija:

Implementacijom veštačkih inteligencija otvaraju se mogućnosti olakšanog poslovanja.

* 1. **Prednost mobilnog poslovanja**

Zbog velike konzumacije interneta mobilno poslovanje je pristupačno mnogima. Takodje mobilno poslovanje ne vezuje korisnika za odredjenu fizičku lokaciju, već je moguće obavljati razgovor sa područima sa pristupom internetu. Razvijanjem interneta i boljeg bežičnog pristupa povećava se zainteresovanost kako korisnika tako i stručnjaka.

1. **MOBILNA TRGOVINA**
   1. **Ciljevi mobilne trgovine**

Cilj mobilne trgovine je obavljanje trgovinskih transakcija pomoću mobilnog telefona kao elektronske tehnologije i poslovnog kanala. Mobilni operateri koji su na ovaj način nastojali da isporuče fakturu, i time ostvare naplatu za svoje usluge su pioniri u ovom poslu. Mobilni telefoni, kao tehnologija, primenu najviše nalaze u oblasti maloprodaje, što se primećuje u modelu B2C(Business-to-Consumer). Vlada Republike Srbije je iznela strategiju razvoja trgovine koja je definisana u obliku zakona o elektronskoj trgovini. Takav zakon bi trebao da uredi i standardizuje način poslovanja koristeći elektronska sredstva veza, i usput da zaštiti korisnike profesionalnih davalaca usluga. Tim zakonom će se urediti pravni značaj elektronskih isprava u odnosu na papirne.

* 1. **Generatori razvoja mobilne trgovine**

Preduslov razvoja mobilne elektronske trgovine je dalji napredak i uvođenje novih tehnologija mobilnih telekomunikacija. Postojeće tehnologije su i jedino značajno ograničenje bržeg razvoja m-trgovine tehnologija i sistema. U Srbiji se pre par godina počela koristiti treća generacija mobilnih telekomunikacija, koja će stvoriti uslove za potpunu ekspanziju mobilne elektronske trgovine.

Sada se može izdvojiti više generatora budućeg razvoja m-trgovine-a:

• masovno tržište mobilne telefonije

• nagli razvoj Interneta i elektronske trgovine

• usavršavanje opreme i uređaja za mobilnu telefoniju

• novi principi tarifiranja servisa

• uspeh u podeli licenci za UMTS (3G)

Tehnološki odlučujući faktor razvoja mobilne trgovine je UMTS mobilna mreža treće generacije. UMTS tehnologija u punoj meri obezbeđuje kvalitetan prenos video signala preko mobilne telekomunikacione mreže, sa brzinom prenosa podataka do 400 kB/s.

1. **VRSTE MOBILNOG POSLOVANJA**
   1. **SMS poslovanje**

SMS platforma, na kojoj su se zasnivale prve m-banking usluge, dok gubi značaj u svetu, idalje je mnogo prisutna u Srbiji. Davalac usluga, tj. neka banka ili outsourcing kojeg je banka odabrala mora da razvije SMS portal koji bi svojim korisnicima omogućavao upotrebu ovog servisa. Željena informacija može biti dostavljena klijentima u odredjeno vreme ili na zahtev, tako da su i push i pull modeli poslovanja podržani. U pull tehnologiji klijent započinje komunikaciju koristeći svoj mobilni uredjaj za poziv, zahtevajući podatke. Tada se podaci dovlače sa aplikacionog servera na mobilni uredjaj. U push tehnologiji aplikacioni server ima veću kontrolu nad mobilnim uredjajima. On sam bira kada će slati podatke mobilnom uredjaju, i za push tehnologiju nije potreban prethodni zahtev.

Aktivirana usluga omogućava klijentu, u svakom momentu:

• proveru stanja na računu, na zahtev, dnevno ili po promeni

• obavljanje platne transakcije, pri čemu se mogu vršiti plaćanja samo na unapred navedene račune

• uvid u važeću kursnu listu i sl.

* 1. **WAP poslovanje**

Razvojem WAP standarda, koji je omogućio pristup internetu putem mobilnih telefona, se pojavilo WAP poslovanje. To znači da je npr. klijentima banke omogućeno da uz pomoć mobilnog telefona putem interneta pristupe svom računu. Konekcija sa bankom se ostvaruje putem mobilnog telefona koji u sebi ima ugrađen WAP uređaj. Da bi mogla da se koristi WAP usluga bilo koje banke, korisnik mora da ima mobilni telefon koji podržava WAP.

* 1. **Mobilno plaćanje**

Pošto su servisi mobilnog plaćanja idalje u početnoj fazi razvoja, ni jedno rešenje nije prihvaćeno kao najbolje koje bi zadovoljilo kritičnu masu korisnika, i koje bi se nametnulo kao standard na tržištu. Mobilno plaćanje će se razvijati dok se neko rešenje ne izdvoji i postane standard.

* 1. **Bluetooth rešenja**

Bluetooth je tehnologija koja omogućava bežičnu komunikaciju izmedju uredjaja na malim razdaljinama, od 1 do 100 metara, u zavisnosti od podržane klase Bluetooth-a tih uredjaja. Radi na principu slanja brzih radio signala i postala je veoma popularna u mobilnoj telefoniji, ima veliki potencijal i može biti iskorišćena u sistemu mobilnog plaćanja. Pomoću bluetooth tehnologije, korisnici bi mogli mnogo vrsta plaćanja da obave, tako što bi prineli svoj telefon uredjaju za plaćanje, i tako obavili transakciju. Moguće je da ovaj oblik plaćanja zameni kreditne kartice.

1. **Zaključak**

Danas, mobilno poslovanje je veliki eksperiment, i za kompanije koje ga prihvataju, i za potrošače koji koriste svoj mobilni uredjaj za trgovinu i plaćanja. Medjutim, sve veći broj ljudi primećuje značajne prednosti i koristi svoj mobilni telefon kao uredjaj za razvoj mobilnog poslovanja.

Pored svih prepreka mnogi predvidjaju da će u bliskoj budućnosti mobilni telefon postati glavni uredjaj za elektronsko poslovanje. Mnogi misle da će internet biti dominantni kanal razvoja elektronslog poslovanja, što je pogrešno. Internet je glavni kanal razvoja elektronskog poslovanja izmedju preduzeća, tj. B2B(Business-to-Business), dok je telefon glavni kanal za razvoj elektronskog poslovanja na malo, tj. B2C(Business-to-Customer). Sve to znači da su ove dve tehnologije komplementarne, i da će zajedno usloviti značajan razvoj mobilnog poslovanja, a time i celoukupnog elektronskog poslovanja.